สังคมข่าวหุ้นนิวส์เวฟ
ดัชนีตลาดหุ้นไทยปิดการซื้อขายอยู่ที่ 1,278.29 จุด ปรับเพิ่มขึ้น 10.22 จุด พ่วงด้วยมูลค่าการซื้อรวม 4.2 หมื่นล้านบาท
28 ม.ค. 2559

ดัชนีตลาดหุ้นไทยปิดการซื้อขายอยู่ที่ 1,278.29 จุด ปรับเพิ่มขึ้น 10.22 จุด พ่วงด้วยมูลค่าการซื้อรวม 4.2 หมื่นล้านบาท
 * ฝ่ายเข้าซื้อสุทธิสถาบันจัดไป 1,771 ล้านบาท ตามด้วยต่างชาติ 472 ล้านบาท ส่วนขาเทขายสุทธิรายย่อยสาดกระจาย 1,586 ล้านบาท และบัญชีบริษัทหลักทรัพย์ 657 ล้านบาท
* เริ่มกันด้วยตัวแรกบิ๊กไซส์ SCC ช่างน่าสนใจเป็นอย่างมาก * ข่าวดีหลักเลยคือ งบปี 58 ของ SCC ที่ประกาศกำไรออกมากว่า 45,000 ล้านบาท โตขึ้นจากงวดปี 57 แบบท่วมท้นเลย
* ที่สำคัญอีกข่าวดีอีกเรื่อง คือ บอร์ดไฟเขียวจ่ายปันผลถึง 8.50 บาทต่อหุ้น สูงกว่าที่วงการคาดไว้แถวระดับ 7.50 บาท กำหนดเครื่องหมาย XD วันที่ 4 เม.ย. จึงถือเป็นปัจจัยช่วยกระตุ้นหุ้นได้ดีเลยนะ * ล่าสุด มูดี้ส์ฯ สถาบันจัดอันดับความน่าเชื่อถือ เตรียมหั่นเครดิตพี่ใหญ่บ้านเราอย่าง PTT
* ความซวยเลยตกไปสู่ตัวลูกอย่าง TOP-PTTGC-IRPC เพราะมูดี้ส์ฯ มองว่า เมื่อหั่นเครดิตตัวแม่อย่าง PTT ซึ่งมีฐานะเป็นผู้ซัพพอร์ต 3 ลูกคนเก่ง TOP-PTTGC-IRPC ย่อมได้รับผลกระทบด้วยเช่นกัน * โดยสาเหตุหลักที่มูดี้ส์ฯ เล็งหั่นเครดิตเป็นผลมาจากราคาน้ำมันที่ยังคงลดลงแบบนอนสต็อป
* แต่งานนี้ ถ้าว่ากันตามความเป็นจริง ภายใต้ราคาน้ำมันที่ต่ำในปัจจุบันแทบไม่กระทบกลุ่มธุรกิจปลายน้ำเลย * เผลอๆ เป็นสถานการณ์เชิงบวกด้วยซ้ำ เพราะเท่ากับมีต้นทุนการผลิตในระดับต่ำลงต่อเนื่อง สอดคล้องกับโบรกฯ มองไว้ว่าต่อให้มูดี้ส์ฯ หั่นเครดิตลงก็กระทบแค่เล็กน้อยเท่านั้น
* แถมยังเชียร์ “ซื้อ” หุ้น TOP-IRPC สวนทางเข้าไปอีก ให้ราคาเป้าหมาย TOP ไว้เกิน 70 บาท ส่วน IRPC ตั้งไว้เกิน 5 บาท เลยแหละ *  อีกหุ้นที่น่าติดตามขอเลือก SMPC หรือ สหมิตรถังแก๊ส ล่าสุด ผู้บริหารมั่นใจว่า ผลการดำเนินงานงวดปี 58 จะเติบโตได้ตามเป้าหมายที่ตั้งไว้โดยมีรายได้รวมประมาณ 3,000 ล้านบาท
* ขณะที่งวดปี 59 รายได้มีลุ้นโตขึ้นไปแตะระดับ 4,000 ล้านบาท รับผลบวกจากทั้งภาวะน้ำมันที่ลดลงจะกดให้ต้นทุนวัตถุดิบต่ำ ประกอบกับบริษัทยังได้รับออเดอร์ใหม่เข้ามาต่อเนื่อง * อีกทั้ง ล่าสุดบริษัทยังเชิญนักวิเคราะห์ VISIT บริษัทเพื่ออัพเดตทิศทางธุรกิจ
* จึงเชื่อได้เลยว่า หลังจากโบรกฯ ทยอยรีวิวบทวิเคราะห์ SMPC ฉบับใหม่ออกมา น่าจะเป็นข่าวดีหนุนหุ้นได้แน่ จึงอยากฝากให้พิจารณาลงทุนกันตั้งแต่เนิ่นๆ
* หุ้น BEAUTY เมื่อวานดิ่งลงไป 3.60% รวม 2 วันทำการล่าสุดเท่ากับหุ้นลงไปแล้วกว่า 4% เป็นจังหวะเข้าเก็บเพื่อเก็งกำไรได้พอดิบพอดี
* ที่จริง BEAUTY ระยะหลังสภาพคล่องซื้อขายดีขึ้นมาต่อเนื่อง แม้วอลุ่มเทรดอาจจะไม่หนาแน่นจนถึงขั้นขึ้นแท่น 20 อันดับแรกของวันได้
* แต่ถือเป็นพัฒนาการที่ดีขึ้นมากเมื่อเทียบกับอดีต ตัวพื้นฐานเองยังแข็งแกร่งโตสวนภาวะเศรษฐกิจ และมีศักยภาพทำกำไรเติบโตได้ต่อเนื่องทุกปี จะเทรดดิ้งหรือซื้อลงทุนเหมาะสมทั้งปวง
* หุ้น JAS เมื่อวานกลับมาปิดลบ 3.08 บาท ดิ่งลงไปกว่า 4.35% หลังจากช่วงก่อนหน้าที่ผ่านมาราคาหุ้นวิ่งบวก 3 วันติดกัน จนราคาเพิ่มขึ้นกว่า 10% ขานรับเรื่องจ่ายเงินปันผลสูง 30 สตางค์นี่แหละ
* ระยะสั้นยังคงเผชิญกับแรงขายทำกำไรต่อ แต่ถ้าหลุดต่ำ 3 บาท แนะรีบเข้าเก็บทันที เพราะอย่าลืมเรื่องจ่ายปันผล 30 สตางค์ เท่ากับดิวิเดนยีลด์เกือบ 10% เลยนะ ช่วยกระตุ้นราคาหุ้นได้ต่อเนื่องแน่นอน
* ปิดท้ายด้วยหุ้นไฟฟ้า เพราะถือเป็นกลุ่มหุ้น defensive รับมือตลาดผันผวนได้ดี ที่น่าสนใจสุดช่วงนี้เลือก GPSC แล้วกัน เพราะมีพื้นฐานแข็งแกร่ง และมีอัพไซด์เหลือจูงใจน่าลงทุนอย่างมาก * 